На основу члана 21. став 2. Одлуке о постављању и уклањању мањих монтажних и других објеката привременог карактера на површинама јавне намене на територији општине Инђија („Службени лист општине Инђија“, број 11/12 и 22/15), члана 32. став 1. тачка 20. и члана 36. став 1. Закона о локалној самоуправи („Сл.гласник РС“, бр.129/07), члана 37. став 1. тачка 37. и члана 41. став 1. Статута општине Инђија-пречишћен текст („Сл.лист општине Инђија“, бр.9/13),

Скупштина општине Инђија, на седници одржаној дана 19.октобра 2017.године, донела је

**Р Е Ш Е Њ Е**

**О ОБРАЗОВАЊУ И ИМЕНОВАЊУ КОМИСИЈЕ ЗА СПРОВОЂЕЊЕ ОДЛУКЕ О**

**ПОДИЗАЊУ СПОМЕНИКА МИЛУНКИ САВИЋ**

**I**

Образује се Комисија за спровођење Одлуке о подизању споменика Милунки Савић (у даљем тексту: Комисија), као повремено радно тело Скупштине општине Инђија.

**II**

У Комисију се именују:

1. Тијана Дошен, дипл. инж. саобраћаја, за председника,
2. Миодраг Јакшић, дипл. архитекта, за члана,
3. Небојша Забрдац, дипл. архитекта, за члана,
4. Владимир Вукас, дипл. историчар уметности, за члана,
5. Tатјана Јесретић, дипл. историчар уметности, представник Завода за заштиту споменика културе, Сремска Митровица, за члана.

**III**

Утврђује се задатак Комисије:

1. врши избор идејног решења за споменик Милунки Савић,
2. утврђује износ средстава потребних за подизање споменика.

**IV**

Стручне послове за потребе Комисије обавља Општинска управа – Одељење за друштвене делатности.

Након избора идејног решења из подтачке 1. тачке III овог Решења, Општинска управа – Одељење за урбанизам, комунално-стамбене послове и заштиту животне средине, издаје одобрење за постављање споменика, а на основу Пројекта уређења површине јавне намене.

**V**

Председник и чланови Комисије из тачке II овог Решења имају право на накнаду у износу од 5.000,00 динара (петхиљададинара) нето, по свакој одржаној седници Комисије.

**СКУПШТИНА ОПШТИНЕ ИНЂИЈА**

**Број:02-277/2017-I Председник,**

**Дана:19.октобра 2017 Милан Предојевић**

**Инђија**